CELEX: 22006D0087
Language: sl
Date: 2006-07-07 00:00:00
Title: Sklep Skupnega odbora EGP št. 87/2006 z dne 7. julija 2006 o spremembi Priloge IX (Finančne storitve) k Sporazumu EGP

19.10.2006   
            
            
               SL
            
            
               Uradni list Evropske unije
            
            
               L 289/23
            
         
      SKLEP SKUPNEGA ODBORA EGP
   
   št. 87/2006
   z dne 7. julija 2006
   o spremembi Priloge IX (Finančne storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IX k Sporazumu je bila spremenjena s Sklepom Skupnega odbora EGP št. 60/2006 z dne 2. junija 2006 (1).
            
         
               (2)
            
            
               Direktivo 2005/60/ES Evropskega parlamenta in Sveta z dne 26. oktobra 2005 o preprečevanju uporabe finančnega sistema za pranje denarja in financiranje terorizma (2) je treba vključiti v Sporazum –
            
         SKLENIL:
   Člen 1
   Za točko 23a (Direktiva Sveta 92/121/EGS, črtano besedilo) Priloge IX k Sporazumu se vstavi naslednja točka:
   
      
                  „23b.
               
               
                  
                     32005 L 0060: Direktiva 2005/60/ES Evropskega parlamenta in Sveta z dne 26. oktobra 2005 o preprečevanju uporabe finančnega sistema za pranje denarja in financiranje terorizma (UL L 309, 25.11.2005, str. 15).
                  Za namen tega sporazuma veljajo določbe Direktive z naslednjimi prilagoditvami:
                  Člen 3(5)(d) se nadomesti z naslednjim:
                  ‚goljufije, vsaj hujše, ki škodljivo vplivajo na finančne interese Evropskih skupnosti, so:
                  
                              (a)
                           
                           
                              glede odhodkov vsako namerno dejanje ali opustitev dejanja v zvezi z:
                              
                                          —
                                       
                                       
                                          uporabo ali predložitvijo lažnih, nepravilnih ali nepopolnih poročil ali dokumentov, ki ima za posledico nezakonito prisvojitev ali nezakonito zadrževanje sredstev iz splošnega proračuna Evropskih skupnosti ali proračunov, ki jih upravljajo Evropske skupnosti ali se upravljajo v njihovem imenu,
                                       
                                    
                                          —
                                       
                                       
                                          nerazkritjem informacij, ki pomeni kršitev določene obveznosti, z enakim učinkom,
                                       
                                    
                                          —
                                       
                                       
                                          nepravilno uporabo takih sredstev za druge namene kot tiste, za katere so bila ta sredstva prvotno odobrena;
                                       
                                    
                        
                              (b)
                           
                           
                              glede prihodkov, kakor so opredeljeni v Sklepu Sveta z dne 29. septembra 2000 o sistemu virov lastnih sredstev Evropskih skupnosti (3), vsako namerno dejanje ali opustitev dejanja v zvezi z:
                              
                                          —
                                       
                                       
                                          uporabo ali predložitvijo lažnih, nepravilnih ali nepopolnih poročil ali dokumentov, ki ima za posledico nezakonito zmanjšanje sredstev iz splošnega proračuna Evropskih skupnosti ali proračunov, ki jih upravljajo Evropske skupnosti ali se upravljajo v njihovem imenu,
                                       
                                    
                                          —
                                       
                                       
                                          nerazkritjem informacij, ki pomeni kršitev posebne obveznosti, z enakim učinkom,
                                       
                                    
                                          —
                                       
                                       
                                          zlorabo zakonito pridobljene koristi z enakim učinkom.
                                       
                                    
                        Za hujšo goljufijo se šteje goljufija, ki se nanaša na minimalni znesek, ki pa ne sme presegati 50 000 EUR.
               
            
   Člen 2
   Besedilo Direktive 2005/60/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 8. julija 2006, pod pogojem, da so bila Skupnemu odboru EGP (4) predložena vsa uradna obvestila v skladu s členom 103(1) Sporazuma.
   Člen 4
   Ta sklep se objavi v oddelku EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 7. julija 2006
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 245, 7.9.2006, str. 7.
   
      (2)  UL L 309, 25.11.2005, str. 15.
   
      (3)  UL L 253, 7.10.2000, str. 42.‛“
   
      (4)  Navedene so ustavne zahteve.
   
      Skupna izjava pogodbenic
      k Sklepu št. 87/2006, ki bo vključil Direktivo 2005/60/ES v Sporazum EGP
      Glede Direktive 2005/60/ES pogodbenice opozarjajo, da sklicevanja na pravne akte o policijskem in pravosodnem sodelovanju v kazenskih zadevah ne posegajo v načelo, na podlagi katerega policijsko in pravosodno sodelovanje v kazenskih zadevah (naslov VI Pogodbe EU) ne sodita v področje uporabe Sporazuma EGP.
      Poleg tega ob upoštevanju vključitve Direktive 2005/60/ES v Sporazum EGP pogodbenice upoštevajo in opozarjajo na izjavo Komisije, skupno izjavo držav EGP-EFTA ter skupno izjavo pogodbenic, kakor so bile priložene k Sklepu Skupnega odbora EGP št. 98/2003 z dne 11. avgusta 2003.